Oku nikwo abasisiter kuruga Isingiro na Mbarara bayakira ebisigarira by’omubiri gw’omusisita mugyenzi waabo mother Bruno ogwaba niguruga Kampala okugwakira oku kwatandikira ahari Makenke omuri Mbarara.
Abasisita ababa bategyerize ebisigarira by’omubiri gw’omugyenzi ahari Makenke bamugambaho nk’omuntu owabaire nakunda entunguka kandi owatandikireho amashomero gatari gamwe nagamwe omuburegyerizooba bwa Uganda.
Maama Bruno atakafiire akasiga yagiira ngu kwariffa bamuziike aha kigoky’abasisiter ekya Kyabirikwa kandi bwanyima y’okufa emyaka 24 ehweire obwe arikufera owaabo Canada ,okushaba kwe kurugirureho kwahikirira yaretwa omuri Kyabirikwa.
Mukuru w’eishomero rya Bonekonsiri omuri Isingiro yasiima omugyenzi ahabwokutandikaho amashomero gatari gamwe na gamwe kandi yateerera omuranga abanyadiini kuba ekyoreberaho kirungi babase kwijukwa nyetsya.
Ebisigarira bye kubyahika Kyabirukwa abasisiter aba bamushabira bamutasya omukereziya okushaba kwagyenda omu maisho.
Maama Bruno akazarwa omu 1908 yiija yasindikwa omu Uganda omu mwaka 1940 na bwanyiima yagaruka Canada omu mwaka gwa 1972 nikwo kuffa 1994, nazikwa eizooba rya nyenkyakare aha kyigo ky’abasister kyabirukwa omu district ya Isingiro.
GASHAKWA SUSEN NDYAMUHAKI
lug_Latn run_Latn lug_Latn run_Latn lug_Latn lug_Latn kin_Latn